07/09/2010 | Administración LocalMunicipal
A Coruña
Servizo de Persoal
Publicación bases 1 praza de Oficial de Museos, C. E. 37/08 (proceso consolidación), aprobadas polo Tenente de Alcalde Delegado de Persoal, por delegación da Xunta de Goberno Local, de data 26 de agosto de 2010.

As presentes bases xenéricas constitúen o desenvolvemento do Proceso de Consolidación, de conformidade co establecido na Disposición Transitoria 4ª da Lei 7/2007 recollido na Oferta de Emprego deste Concello para o ano 2008 (BOP 12 de decembro de 2008 e 4 de agosto de 2010), e réxese pola Convocatoria Unitaria para a provisión en propiedade de prazas de funcionarios de carreira e persoal laboral convocadas polo Concello da Coruña no ano 2009 (BOP 9 de xuño de 2009), en aplicación do disposto na base primeira da mesma, e por as seguintes normas específicas: 1. - Clasificación da praza. Escala de Administración Especial, subescala Servizos Especiais, Clase Labores Especiais.2. - Dotación económica. As retribucións correspondentes ao subgrupo de clasificación profesional C2 e demais retribucións complementarias segundo acordos adoptados pola Corporación ao respecto, e concretados na relación presupostaria.3. - Requisitos esixidos: Os aspirantes deberán reunir os seguintes requisitos, o cumprimento dos cales deberá acreditarse dentro do correspondente prazo de presentación de instancias. a. Estar en posesión do Graduado en Educación Secundaria Obrigatoria ou equivalente. No caso de titulacións obtidas no estranxeiro, deberá estarse en posesión da credencial que acredite a súa homologación. b. Ter a nacionalidade española, sen prexuízo do disposto no artigo 57 do Estatuto Básico do Empregado Público. c. Ter cumpridos dezaseis anos e non exceder, no seu caso, da idade máxima de xubilación forzosa. d. Posuír a capacidade funcional para o desempeño das tarefas habituais da praza á que se aspira. e. Non haber sido separada/o mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado, ou para exercer funcións similares ás que desempeñaban no caso do persoal laboral, no que fose separada/o ou inhabilitada/o. No caso de ser unha persoa nacional doutro Estado, non acharse inhabilitada/o ou en situación equivalente nin haber sido sometida/o a sanción disciplinaria ou equivalente que impida, no seu Estado, nos mesmos termos o acceso ao emprego público.5. - Sistema de selección: Concurso-oposición.6. - Dereitos de exame: Segundo o establecido na Ordenanza Fiscal nº1 vixente no momento da convocatoria das presentes bases, esixiranse os dereitos de exame correspondentes a cada grupo ou subgrupo. Estarán exentas do pagamento da taxa, logo de xustificación de circunstancias de que se trate, a. As persoas con minusvalidez igual ou superior ao 33 por 100. b. Logo de xustificación, as persoas que figurasen como demandantes de emprego durante o prazo, polo menos, de seis meses anteriores á data de convocatoria das probas selectivas nas que soliciten a súa participación. Para iso deberá presentarse o documento xustificativo expedido pola oficina de emprego correspondente.7. - Presentación de instancias: As instancias, solicitando tomar parte no proceso selectivo, dirixiranse á Alcaldía-Presidencia. Presentaranse no Rexistro Xeral do Concello debidamente cumprimentadas durante o prazo de vinte días naturais contados dende o seguinte ao da publicación do anuncio de cada convocatoria no Boletín Oficial do Estado. Poderán así mesmo remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A instancia deberá acompañarse necesariamente de: - Fotocopia do D. N. I. - Carta de Pagamento acreditativa de aboar o importe dos dereitos de exame ou resgardo do xiro postal ou telegráfico do seu abono, de acordo coa Ordenanza Fiscal reguladora vixente no prazo de presentación de solicitudes. Os dereitos de exame só serán devoltos aos que non fosen admitidas/os ás probas selectivas por non reunir os requisitos esixidos. - Fotocopia compulsada do título esixido para ser admitido no presente proceso selectivo de conformidade coa normativa legal vixente - Título acreditativo de estar en posesión do nivel de coñecemento da lingua galega CELGA III ou equivalente, ao obxecto de ser declarados exentos da realización do exercicio de galego. - Relación dos méritos que aleguen, enumerados segundo a orde establecida nas presentes bases. Á devandita relación acompañaranse os documentos xustificativos dos méritos, orixinais ou fotocopias compulsadas.8. - Contido do proceso selectivo, forma de desenvolvemento e sistema de cualificación: O sistema selectivo será o de concurso-oposición e constará das seguintes fases: Será previa á de Oposición, non eliminatoria e non poderá terse en conta para superar a fase de oposición. Para a devandita fase os aspirantes presentarán (conxuntamente coa solicitude para tomar parte no proceso selectivo e a carta de pagamento acreditativa de aboar o importe dos dereitos de exame), unha relación dos méritos que aleguen, enumerados segundo a orde establecida no Anexo I. Á devandita relación acompañaranse os seus documentos xustificativos, orixinais ou fotocopias compulsadas, pois non serán valorados aqueles que non queden debidamente acreditados, en todos os seus extremos, o día de finalización do prazo de presentación de instancias. A oposición constará de dous exercicios eliminatorios, de modo que non poderán pasar ao seguinte os que non alcanzasen a cualificación mínima establecida. Primeiro exercicio. - Consistirá na realización de dúas probas: a) Consistirá en contestar, nun tempo máximo de setenta e cinco minutos, un cuestionario de 50 preguntas tipo test, con tres respostas alternativas, determinadas polo Tribunal inmediatamente antes de celebrarse a proba, relacionadas co contido do programa especificado para cada praza no Anexo II desta convocatoria. b) De carácter práctico, a elixir de entre tres supostos que formulará o Tribunal inmediatamente antes do comezo do exercicio, relativos ás funcións a desempeñar nos postos de traballo relacionados coa praza convocada. A cualificación destas probas será conxunta, cunha puntuación máxima de 50 puntos, cualificándose a proba a) cun máximo de vinte puntos e a proba b) cun máximo de trinta puntos, sendo preciso alcanzar un mínimo de vinte e cinco puntos para superar este exercicio, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Segundo exercicio. - Coñecemento de galego. Consistirá na tradución directa e/ou inversa dun ou varios textos, en castelán ou galego, facilitados polo Tribunal, nun tempo máximo de 30 minutos. Este exercicio será cualificado unicamente de apto ou non apto. Aqueles aspirantes que estivesen en posesión do título acreditativo do nivel de coñecemento da lingua galega CELGA III ou equivalente estarán exentos da realización do presente exame. Os documentos acreditativos dos extremos sinalados no parágrafo anterior deberán ser presentados coa instancia. Cualificación final. - As cualificacións dos aspirantes aprobados en cada un dos exercicios serán publicadas no Taboleiro de Anuncios deste Concello e en paxína web do Concello da Coruña. Previamente á fase de oposición, o tribunal procederá á baremación da fase de concurso e publicará en paxína web do Excmo Concello da Coruña a puntuación obtida por cada aspirante. Os aspirantes que o consideren oportuno poderán presentar reclamacións ante o propio tribunal no prazo de dez días hábiles, contados a partir do día seguinte ao da publicación da puntuación. Á vista das reclamacións que se presenten e, no caso de ser estimadas, realizaranse as oportunas correccións na puntuación e publicarase definitivamente na páxina web municipal. Contra esta resolución, poderán as/os interesadas/os interpoñer recurso de alzada conforme o previsto no art.114 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A orde de prelación dos aspirantes que superen o proceso selectivo realizarase de acordo coa suma das puntuacións obtidas nas fases de concurso e de oposición, non podendo superar o proceso selectivo un número superior ao de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas, cando se produzan renuncias das/os aspirantes seleccionadas/os, o órgano convocante poderá requirir do órgano de selección relación complementaria dos aspirantes que sigan aos propostos, para o seu posible nomeamento como funcionarias/os de carreira. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do seu exame se deduza que carecen dos requisitos establecidos no punto 3 da presente convocatoria. O tribunal poderá declarar desertas aquelas prazas obxecto da presente convocatoria que non resulten cubertas á súa finalización por non superar o proceso selectivo o número suficiente de aspirantes. En caso de empate na puntuación final do proceso selectivo establécese a seguinte orde de prioridade: 1º A nota máis alta na segunda proba do primeiro exercicio da fase de oposición 2º A nota máis alta na primeira proba do primeiro exercicio da fase de oposición 1. - Servizos prestados no Concello da Coruña en prazas da mesma categoría, no mesmo grupo e de natureza similar á praza convocado, a razón de 0,20 puntos por mes.2. - Por Servizos prestados noutras Administracións Públicas en prazas da mesma categoría e no mesmo grupo: 0,05 puntos por mes. O total de puntos obtidos na fase de concurso non superará en ningún caso a suma de 20 puntos. TEMA 1.-A Constitución Española do 27 de Decembro de 1.978. Estrutura e contido. TEMA 2.-O Estatuto de Autonomía de Galicia: estrutura e contido. TEMA 3.-Municipios de Grande Poboación Organización municipal. O Alcalde. O Pleno. A Xunta de Goberno Local. TEMA 4.-A Lei de Procedemento Administrativo. Fases do procedemento administrativo. TEMA 5.-A función pública local e a súa organización. Clases de funcionarios. Dereitos e deberes dos funcionarios públicos. TEMA 6.-Instalacións eléctricas: Regulamento de baixa tensión. Esquemas e circuítos. Locais con requisitos especiais. Precaucións básicas, equipos e medidas de protección. Ferramentas e procedementos de diagnóstico. Pequenas reparacións e instalacións. TEMA 7.-Equipos audiovisuais: Equipos habituais. Sinales cables e conectores de audio, vídeo e control. Outros sinais e conectores. Sinais analóxicos e dixitais. HD e HD ready. TEMA 8.-Localización de avarías en equipos audiovisuais. Operacións de mantemento e avarías típicas das fontes de audio e vídeo, proxectores de vídeo e reprodutores de estado sólido. Consumibles habituais. Precaucións na súa manipulación e operación. Soldadura eléctrica. Norma ROHS. TEMA 9.-Equipos informáticos: Compoñentes fundamentais. Sistemas operativos. CPU e periféricos fundamentais. Parámetros que determinan o rendemento. Equipos destinados ao uso público. TEMA 10.-5. - Localización de avarías en equipos informáticos: Avarías máis comúns. Síntomas de avaría. Solución básica de problemas. Sistemas de alimentación ininterrompida. Copias de seguridade. Instalación de programas. TEMA 11.-Redes de voz e datos. Equipos e topoloxías. Redes inarámicas. Cables e conectores. Avarías máis habituais e os seus síntomas. Aplicacións informáticas comúns. Seguridade informática. TEMA 12.-Climatización: Equipos básicos de climatización. Principios teóricos do funcionamento das máquinas frigoríficas. Parámetros de funcionamento. Elementos dunha máquina arrefriadora. Intercambiadores de calor. Free Cooling TEMA 13.-Localización de avarías en máquinas de frío: Avarías máis frecuentes e os seus síntomas. Límites de funcionamento e rendemento. Entrada de líquidos no circuíto de gas e fugas de gas. Localización de fugas. Ferramenta específica para mantemento e reparacións. TEMA 14.-Fontanaría: Tipos de canalizacións e os seus elementos de unión. Designación de canalizacións. Soldadura e pegado de canalizacións. Límites de resistencia. Válvulas, billas, elementos especiais. Condensación e as medidas para evitala. Localización de fugas de auga. TEMA 15.-Madeira, metal e outros materiais: Ferramentas específicas. Torno e amorodo. Tipos de taboleiro. Materiais férricos. Outros materiais. Materiais compostos. Soldadura e protección superficial de materiais. Manipulado de plásticos. TEMA 16.-Pintura pegamentos e disolventes: Tipos de pinturas. Imprimacións. Uso de disolventes. Tempos de secado e curado. Medidas de seguridade no uso e almacenamento. Preparación de superficies. Diferenzas entre pegado e soldado. Resinas e outros tratamentos de varios compoñentes. TEMA 17.-Módulos interactivos: Principais problemas no seu uso e mantemento. Condicións de uso. Riscos asociados. Situacións seguras e inseguras para o visitante. Módulos con mecanismos sinxelos. TEMA 18.-Ferramentas habituais en mantemento. Características e coidado. Consumibles. Ferramentas de corte e o seu coidado. Medidas de seguridade. Ferramenta específica de cada oficio. TEMA 19.-Planos e esquemas: Lectura de planos e esquemas. Esquemas eléctricos. Esquemas de fontanaría. Bosquexos e seccións. Planos de planta e alzado. Planos en 3D. Anotación de planos e toma de medidas. TEMA 20.-Prevención de riscos: Marco xeral da Lei de Prevención de Riscos Laborais. Obrigas e dereitos do traballador. Responsabilidade do traballador. Equipos de protección individual. Interpretación das indicacións de seguridade e das FASES R e S. Tipos de residuos. Manexo de residuos perigosos e doutros tipos. A Coruña, 26 de agosto de 2010 A XUNTA DE GOBERNO LOCAL, P. D. O TENENTE DE ALCALDE DELEGADO DE PERSOAL, Asdo.: José Federico Nogueira Fernández.